Hivatalos: ekkor mutatkozik be az LG új csúcstelefonja
Izgalmasnak ígérkezik a barcelonai MWC nyitását megelőző nap – az LG is bejelentkezett.
Még a múlt hónapban kérte arra az LG az újságírókat, hogy jegyezzék fel a február 21-i dátumot, de azt nem árulta el, hogy miért. Most kiderült, hogy jó oka volt rá.

Tavaly valamivel később mutatták be az LG G4-et, mint a nagy androidos komkurenst, a Samsung Galaxy S6-ot, el is vitte ez utóbbi a show-t. Úgy tűnik, az LG nem szeretné, ha ez megismétlődne, és ugyanazon a napon, sőt még pár órával előbb tartja rendezvényét, mint a Samsung az Unpacked eseményt.

A Samsung hivatalosan nem erősítette meg a Galaxy S7 bemutatását (csak épp minden jel erre utal), az LG viszont egyértelműen LG G5 napról beszél. Bár a G5-ről kevesebb hír szivárgott ki, mint a Galaxy S7-ről, azért erről a telefonról is napvilágot láttak kifejezetten izgalmas értesülések.
LG-csúcstelefon MWC 2016 lg Android LG G5